Николай Соколов
Кораб

chitanka.info

Тръгва корабът на път

надалеч от роден кът.

От брега му махам аз:

— Корабе, на добър час!

В чужди краища ще идеш,

чужди градове ще видиш,

но от бури се пази,

буря да не те срази!

Знае всеки океан

смел е твоят капитан,

но пази го, братко мой,

татко ми е той!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.